CELEX: 62013CN0417
Language: sl
Date: 2013-07-23 00:00:00
Title: Zadeva C-417/13: Predlog za sprejetje predhodne odločbe, ki ga je vložilo Obersten Gerichtshofs (Avstrija) 23. julija 2013 – ÖBB Personenverkehr AG proti Gotthard Starjakob

9.11.2013   
            
            
               SL
            
            
               Uradni list Evropske unije
            
            
               C 325/10
            
         Predlog za sprejetje predhodne odločbe, ki ga je vložilo Obersten Gerichtshofs (Avstrija) 23. julija 2013 – ÖBB Personenverkehr AG proti Gotthard Starjakob
   (Zadeva C-417/13)
   2013/C 325/17
   Jezik postopka: nemščina
   
      Predložitveno sodišče
   
   Obersten Gerichtshofs
   
      Stranki v postopku v glavni stvari
   
   
      Tožena stranka in vložnica zahteve za revizijo: ÖBB Personenverkehr AG
   
      Tožeča stranka in nasprotna stranka v postopku z revizijo: Gotthard Starjakob
   
      Vprašanja za predhodno odločanje
   
   
               1.
            
            
               Ali je treba člen 21 Listine o temeljnih pravicah v povezavi s členi 7(1), 16 in 17 Direktive 2000/78/ES (1) razlagati tako, da
               
                           (a)
                        
                        
                           je delavec, za katerega je delodajalec na podlagi zakonsko določenega upoštevanja delovne dobe, ki povzroča diskriminacijo na podlagi starosti, najprej določil napačen referenčni datum za napredovanje, vsekakor upravičen do izplačila razlike v plači, ki temelji na nediskriminatornem referenčnem datumu za napredovanje,
                        
                     
                           (b)
                        
                        
                           ali pa tako, da lahko država članica diskriminacijo na podlagi starosti odpravi tudi z nediskriminatornim upoštevanjem delovne dobe brez finančne izravnave (s ponovno določitvijo referenčnega datuma za napredovanje ob sočasnem podaljšanju obdobja za napredovanje), zlasti če bi ta rešitev, v okviru katere ni predvideno izplačilo, zagotavljala likvidnost delodajalca in preprečevala pretirane stroške ponovnega obračuna?
                        
                     
         
               2.
            
            
               Če je odgovor na vprašanje 1(b) pritrdilen:
               Ali lahko zakonodajalec tako nediskriminatorno upoštevanje delovne dobe
               
                           (a)
                        
                        
                           uvede tudi retroaktivno (v obravnavanem primeru z zakonom z dne 27. decembra 2011, BGBl I 2011/129, z retroaktivnim učinkom od 1. januarja 2004) ali
                        
                     
                           (b)
                        
                        
                           začne veljati šele s sprejetjem oziroma objavo novih predpisov o upoštevanju delovne dobe in napredovanju?
                        
                     
         
               3.
            
            
               Če je odgovor na vprašanje 1(b) pritrdilen:
               Ali je treba člen 21 Listine o temeljnih pravicah v povezavi s členoma 2(1) in (2) ter 6(1) Direktive 2000/78/ES razlagati tako, da
               
                           (a)
                        
                        
                           zakonska ureditev, ki v obdobjih zaposlitve na začetku kariere določa daljša obdobja za napredovanje in s tem otežuje napredovanje v naslednji plačni razred, pomeni razliko v obravnavanju na podlagi starosti,
                        
                     
                           (b)
                        
                        
                           in če je odgovor na to pritrdilen, da je taka ureditev glede na malo delovnih izkušenj na začetku kariere primerna in nujna?
                        
                     
         
               4.
            
            
               Če je odgovor na vprašanje 1(b) pritrdilen:
               Ali je treba člena 7(1) in 8(1) v povezavi s členom 6(1) Direktive 2000/78/ES razlagati tako, da je nadaljnja veljava prejšnje ureditve, ki povzroča diskriminacijo na podlagi starosti, dopustna in upravičena zgolj zato, da bi se delavca v njegovo korist zaradi varstva pridobljenih pravic zaščitilo pred manj ugodnimi dohodki na podlagi nove, nediskriminatorne ureditve (klavzula o varstvu plač)?
            
         
               5.
            
            
               Če je odgovor na vprašanji 1(b) in 3(b) pritrdilen:
               
                           (a)
                        
                        
                           Ali lahko zakonodajalec za ugotavljanje delovne dobe, ki jo je treba upoštevati, delavcu naloži obveznost sodelovanja (dolžnost sodelovanja) in prehod v nov sistem upoštevanja delovne dobe in napredovanja pogoji z izpolnitvijo te obveznosti?
                        
                     
                           (b)
                        
                        
                           Ali se lahko delavec, ki – čeprav bi lahko – ne sodeluje pri novi določitvi referenčnega datuma za napredovanje v skladu z novim, nediskriminatornim sistemom upoštevanja delovne dobe in napredovanja ter tako zavestno ne uporabi nediskriminatorne ureditve in prostovoljno ostane v okviru prejšnjega sistema upoštevanja delovne dobe in napredovanja, ki povzroča diskriminacijo na podlagi starosti, sklicuje na diskriminacijo na podlagi starosti v okviru prejšnjega sistema ali pa obstanek v prejšnjem sistemu, ki povzroča diskriminacijo na podlagi starosti, pomeni zlorabo pravice zgolj zaradi možnosti uveljavljanja denarnih zahtevkov?
                        
                     
         
               6.
            
            
               Če je odgovor na vprašanja 1(a) ali 1(b) in 2(b) pritrdilen:
               Ali načelo učinkovitosti, ki ga pravo Unije določa v členu 47(1) Listine o temeljnih pravicah in členu 19(1) PEU, dovoljuje, da začne zastaranje zahtevka, ki temelji na pravu Unije, teči pred nedvoumno obrazložitvijo pravnega položaja z razglasitvijo upoštevne odločbe Sodišča Evropske unije?
            
         
               7.
            
            
               Če je odgovor na vprašanja 1(a) ali 1(b) in 2(b) pritrdilen:
               Ali načelo enakovrednosti, ki ga določa pravo Unije, dovoljuje, da se prekinitev zastaranja pravice do uveljavljanja zahtevkov v skladu z novim sistemom upoštevanja delovne dobe in napredovanja (člen 53a(5) Bundesbahngesetz) razširi na pravico do uveljavljanja zahtevkov v zvezi z razliko v plači, ki izvirajo iz prejšnjega sistema, ki je povzročal diskriminacijo na podlagi starosti?
            
         
      (1)  Direktiva Sveta 2000/78/ES z dne 27. novembra 2000 o splošnih okvirih enakega obravnavanja pri zaposlovanju in delu (UL, posebna izdaja v slovenščini, poglavje 5, zvezek 4, str. 79).